Ivar Mehus

Ivar Anton Ivarsson Mehus () var ein norsk gardbrukar og stortingsmann frå Nesna i Nordland.

Mehus var son til ein skomakar og vart fostra opp hos ein gardbrukar. Han gjekk landbruksskule og var deretter gardbrukar i heimbygda.

Mehus møtte første gong på Stortinget for Nordlands amt i 1884 frå 13. mai og 1885 frå 30. mai. Han var då 2. varamann, møtte begge gongene for Jens Dahl. Valperiodane 1889-1891 og 1892-94 var han 3. representant frå amtet. Begge periodane var han medlem av Lagtinget og militærkomiteen.

Han utvandra med familien til USA i 1902 og slo seg ned i staten Texas. Han kom att til Noreg etter 1930, og døydde i Oslo i 1934.

 Kjelder 
 Lindstøl, Tallak: Stortinget og Statsraadet 1814-1914. Kristiania, 1914
 Haffner, Vilhelm (1949). Stortinget og statsrådet : med tillegg til Tallak Lindstøl: Stortinget og Statsraadet 1814-1914. B. 1 : Biografier med tillegg til Tallak Lindstøl: Stortinget og Statsraadet 1814-1914, s. 36. Aschehoug, Oslo.

Kategori:Stortingsrepresentantar 1889-1891
Kategori:Stortingsrepresentantar 1892-1894
Kategori:Folk frå Nesna
Kategori:Norske gardbrukarar frå 1800-talet
Kategori:Norsk-amerikanarar